jkorsvik/nowiki_second_scrape_merged huggingface dataset:
Punktflatvikler

Punktflatvikler (Acleris lipsiana) er en sommerfugl som tilhører familien viklere (Tortricidae).


== Utseende ==
En ganske stor (vingespenn 17-24 millimeter), gråbrun vikler. Forvingene er avrundede, vanligvis ensfarget brungrå med spredte, små, svarte flekker. Bakvingene er blekgrå med litt perlemorsaktig glans.


== Levevis ==
Larven lever mellom sammenspundne blader av blant annet blåbær, pors, blokkebær og  bringebær. Arten finnes helst på heier og de voksne sommerfuglene flyr om høsten, noen kan overvintre og fly igjen tidlig på våren.


== Utbredelse ==
Den er utbredt i Europa, unntatt lengst i sørøst, og i det nordlige Asia. I Norge finnes den nord til Sør-Trøndelag.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Acleris lipsiana på UK moths: [2]
Fauna Europaea Web Service, utbredelsesdatabase for europeiske dyr: [3]


== Eksterne lenker ==
(en) punktflatvikler i Global Biodiversity Information Facility 
(no) punktflatvikler hos Artsdatabanken 
(sv) punktflatvikler hos Dyntaxa 
(en) punktflatvikler hos Fauna Europaea 
(en) punktflatvikler hos NCBI 
(en) Kategori:Acleris lipsiana – bilder, video eller lyd på Wikimedia Commons
Mandora

Mandora (fransk Mandore luthée) er en betegnelse som brukes om en rekke forskjellige historiske luttinstrumenter.
I renessansetiden var «mandora» navnet på en liten fire- eller femkors lutt som kan ha vært forløperen til mandolinen, mens det i overgangen til rokokkoen var betegnelsen på en sekskors lutt, i sjeldne tilfeller med to eller tre ytterlige basskor. Mensuren var ca. 70 cm, stemmingen var:

F – G – c – f – a – d'  eller G – A – d – g – h – e' Førstnevnte ble i Böhmen også kalt calichon eller galichon.
Kort før år 1800 skjedde det en gjensidig utveksling mellom mandora og gitar. Gitaren, som fram til da var blitt stemt som en fem-strengs barokkgitar i reentrant tuning: e' – h – g – d' – a, overtok mandoraens stemming og den sjette strengen, mens mandoraen på sin side overtok gitarens enkeltstrenger i stedet for de tidligere strengekorene. Et senere trinn i denne utviklingen av mandoraen er den såkalte gitarlutten.
Mandoramusikk ble notert i tabulatur.


== Komponister ==
For renessanse-mandora: Martin Agricola, Pierre Brunet, Adrian Le Roy, Ottomar Luscinius, Sebastian Virdung og andre.
For rokokko-mandora: Johann Georg Albrechtsberger, Antonio Brescianello Schiffelholz og andre.


== Litteratur ==
Ernst Gottlieb Baron: Historisch-theoretisch und practische Untersuchung des Instruments der Lauten; Nürnberg, 1727
Dieter Kirsch: Die Mandora in Österreich zur Bestimmung eines Lautentyps des 18. Jahrhunderts. Vom Pasqualatihaus 4 (1994), S. 63–81
Josef Klima: Gitarre und Mandora, die Lauteninstrumente der Volksmusik. ÖMz 18 (1963), S. 72–7?
Rudolf Lück: Zur Geschichte der Basslauten-Instrumente Colascione und Calichon. DJbM 5 (1960), S. 67–75
A. Koczirz: Zur Geschichte der Mandorlaute. Die Gitarre 2 (1920/21), s. 21–36
Ernst Pohlmann: Laute, Theorbe, Chitarrone. Bremen, 1968 (1982)
James Tyler: The mandore in the 16th and 17th centuries. I Early Music,  Vol. 9, No. 1, Oxford University Press, 1981, s. 22–31 + 416
Rustflatvikler

Rustflatvikler (Acleris rufana) er en sommerfugl som tilhører familien viklere (Tortricidae).


== Utseende ==
En ganske stor (vingespenn 17-24 millimeter), brunlig vikler. Forvingen er jevnbred, noe tilspisset ytterst, vanligvis ensfarget gulbrun eller rødbrun. Bakvingen er perleaktig lyst gråbrun.


== Levevis ==
Larven kan utvikle seg på mange ulike busker, hyppigst på pors men også blant annet på bringebær, selje og osp. Larven lever inne i et sammenspunnet blad og forpupper seg også der. De voksne sommerfuglene flyr på ettersommeren og høsten.


== Utbredelse ==
Arten er utbredt i Europa, unntatt lengst i sørøst og nordøst, og i det nordlige Asia. I Norge er den funnet på Østlandet og i Rogaland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Acleris rufana på UK moths: [2]
Fauna Europaea Web Service, utbredelsesdatabase for europeiske dyr: [3]


== Eksterne lenker ==
(en) rustflatvikler i Global Biodiversity Information Facility 
(no) rustflatvikler hos Artsdatabanken 
(sv) rustflatvikler hos Dyntaxa 
(en) rustflatvikler hos Fauna Europaea 
(en) rustflatvikler hos NCBI 
(en) Kategori:Acleris rufana – bilder, video eller lyd på Wikimedia Commons
Lyngflatvikler

Lyngflatvikler (Acleris fimbriana) er en sommerfugl som tilhører familien viklere (Tortricidae).


== Utseende ==
En middelsstor (vingespenn 15-20 millimeter), mer eller mindre brunspraglete vikler, forvingen har ofte gråhvite flekker i den fremre delen. Fargen er ganske variabel. Forvingene er noe utvidete mot spissen og avrundede.


== Levevis ==
Arten kan leve på mange ulike busker og trær og er noen steder et alvorlig skadedyr på frukttrær. Den kan ha flere generasjoner hver sommer i varmt klima. I Norden lever den på blokkebær og blåbær og har ingen økonomisk betydning, da den også er temmelig sjelden. Larven spinner sammen et blad ved hjelp av silke og lever inne i dette hylsteret.


== Utbredelse ==
Den er utbredt i Europa, unntatt lengst i sør, og i det nordlige Asia. I Norge er den funnet på det sørlige Østlandet og i indre deler av Hordaland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Fauna Europaea Web Service, utbredelsesdatabase for europeiske dyr: [2]


== Eksterne lenker ==
(en) lyngflatvikler i Global Biodiversity Information Facility 
(no) lyngflatvikler hos Artsdatabanken 
(sv) lyngflatvikler hos Dyntaxa 
(en) lyngflatvikler hos Fauna Europaea 
(en) lyngflatvikler hos NCBI 
(en) Kategori:Acleris fimbriana – bilder, video eller lyd på Wikimedia Commons 
Acleris fimbriana – detaljert informasjon på Wikispecies
Ole Petter Skonnord

Ole Petter Skonnord (født 5. juli 1968 på Hamar) er en tidligere norsk fotballspiller som blant annet har spilt eliteseriekamper for både Hamarkameratene og Skeid. Han har også spilt fire seriekamper for skotske Dundee FC i tillegg til spill for Elverum da de spilte i førstedivisjon på begynnelsen av 1990-tallet.


== Eksterne lenker ==
(en) Ole Petter Skonnord – Transfermarkt 
HamKam.no – Skonnords spillerprofil hos Hamarkameratene
Abdel El Moussaoui

Abdel El Moussaoui (født 3. oktober 1990) er en norsk fotballspiller av marokkansk opprinnelse som for tiden spiller i Raufoss Fotball. 
El Moussaoui har tidligere spilt for Bjerkealliansen, Lørenskog IF og Skeid. I Skeid signerte han en toårsavtale med A-laget i 2009. Han kom til Skeid fra Bjerkealliansen i 2006. I 2008 spilte han med rekruttlaget etter å ha blitt funnet for dårlig for klubbens junior elite-lag. Han er en av få Skeid spillere som har gått gradene fra junior rekrutt til klubbens A-lag. I 2010 fullførte han idrettslinja ved Ulsrud videregående skole.
Den 9. mars 2009 ble Abdel El Moussaoui tatt ut i G19-landslagstrener Øivind Nilsens tropp til en privatlandskamp mot Italia i Sicilia. Samme dag signerte Abdel en 2-årskontrakt med Skeids A-lag, og ble dermed det siste tilskuddet i Arild Stavrums tropp for sesongen 2009. Abdel er kantspiller, men kan også spille back.
I 2015 imponerte Abdel stort for Lørenskog mot Raufoss. Han imponerte vel så mye at Raufoss signerte kantspilleren sommeren samme sesong.


== Referanser ==


== Eksterne lenker ==
(en) Abdel El Moussaoui – Transfermarkt 
(en) Abdel El Moussaoui – Soccerway 
Skeid.no – «El Moussaoui og Skeid skiller lag», 10. januar 2010.
Tailai

Tailai (kinesisk: 泰来县; pinyin: Tàilái Xiàn) er et fylke i den kinesiske provinsen Heilongjiang i Folkerepublikken Kina. Det tilhører byprefekturet Qiqihar.
Folketallet var på 322 562 i 1999.


== Kulturminner ==
Ruinbyen Tazicheng (Tazi chengzhi, 塔子城址), som går tilbake til Liaodynastiets tid, ble i 2006 oppført på Folkerepublikken Kinas liste over kulturminner.


== Referanser ==


== Eksterne lenker ==
Lokalregjeringens offisielle hjemmesider
Aksi

Aksi (også kalt Väike-Prangli eller Äksi) er en øy i Finskebukten utenfor kysten av Estland med et areal på 59 hektar. Den danner en øygruppe i sammen med den langt større naboøyen Prangli i nordvest, og Keri. Aksi er en del av kommunen Viimsi i Harju fylke.
Aksi er også en del av det vernede naturlandskapet kalt Prangli. Øya har sandgrunn og er dekket med einer og bjørk.
Aksi hadde bosetning fra 1790 og frem til 1953. Da ble de tvunget til å forlate øya av sovjetiske grensevakter. Familien som bodde på øya het Aksberg. Det står et fyr på øya som ble bygget i 1986.
Dorbod

Dorbod for mongolene (kinesisk: 杜尔伯特蒙古族自治县; pinyin: Dù'ěrbótè měnggǔzú ZìzhìXiàn) er et autonomt fylke i den kinesiske provinsen Heilongjiang i Folkerepublikken Kina. Det tilhører byprefekturet Daqing.
Folketallet var på 243 829 innbyggere i 1999.


== Referanser ==


== Eksterne lenker ==
Lokalregjeringens offisielle hjemmesider
Wangkui

Wangkui (kinesisk: 望奎县; pinyin: Wàngkuí Xiàn) er et fylke i den kinesiske provinsen Heilongjiang i Folkerepublikken Kina. Det tilhører byprefekturet Suihua.
Folketallet var på 453 404 innbyggere i 1999.


== Referanser ==
Qing’an

Qing'an (kinesisk: 庆安县; pinyin: Qìng'ān Xiàn) er et fylke i den kinesiske provinsen Heilongjiang i Folkerepublikken Kina. Det tilhører byprefekturet Suihua.
Folketallet var på 366 985 innbyggere i 1999.


== Referanser ==


== Eksterne lenker ==
Lokalregjeringens offisielle hjemmesider
Jon Arne Arnseth

Jon Arne Arnseth (født 9. august 1987) er en norsk skuespiller.
Arnseth har en treårig skuespillerutdannelse fra Nordisk Institutt for Scene og Studio i Oslo. Han har medvirket som skuespiller i teateroppsetninger ved Agder teater (Snødronningen 2016), Teatret Vårt (Jean de France 2014), Haugesund Teater (Reisen til Julestjernen 2013), Østfold Teater, Oslo Nye Teater, Grusomhetens Teater, Radioteatret og sammen med en rekke frigrupper.
Han har også spilt mindre roller i TV-seriene Spesialenheten, Valens Rikskringkasting og Meglerne, samt i spillefilmene Haram og Høvdinger. Brukes også ofte som stemmeskuespiller innen reklame og dubbing. Arnseth er medlem av Norsk Skuespillerforbund.


== Referanser ==


== Eksterne lenker ==
(en) Jon Arne Arnseth på Internet Movie Database 
(no) Jon Arne Arnseth hos Filmfront 
(en) Jon Arne Arnseth hos The Movie Database 
(no) Jon Arne Arnseth hos Sceneweb
(no) John Arne Arnseth på skuespillerkatalogen.no
Qinggang

Qinggang (kinesisk: 青冈县; pinyin: Qīnggāng Xiàn) er et fylke i den kinesiske provinsen Heilongjiang i Folkerepublikken Kina. Det tilhører byprefekturet Suihua.
Folketallet var 426 961 i 1999.


== Samferdsel ==
Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.


== Referanser ==


== Eksterne lenker ==
Lokalregjeringens offisielle hjemmesider
Lanxi (Suihua)

Lanxi (kinesisk: 兰西县; pinyin: Lánxī Xiàn) er et fylke i provinsen Heilongjiang i Folkerepublikken Kina. Det tilhører byprefekturet Suihua.
Folketallet var på 466 725 innbyggere i 1999.


== Samferdsel ==
Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.


== Referanser ==
Lanxi

Lanxi kan være:

Byfylket Lanxi i byprefekturet Jinhua i provinsen Zhejiang i Folkerepublikken Kina;
Fylket Lanxi i byprefekturet Suihua i provinsen Heilongjiang i Kina.
Barokkgitar

Barokkgitaren er en gitar fra barokktiden (ca. 1600-1750) og er en forløper for den moderne klassiske gitaren. Betegnelsen brukes også om moderne instrumenter som bygges etter samme modell.
Instrumentet var mindre enn en moderne gitar, var av en lettere konstruksjon og hadde tarmstrenger. Tverrbåndene på gripebrettet var vanligvis også laget av tarm og ble bundet på halsen. Et typisk instrument hadde fem strengekor hvor fire eller fem besto av et sett dobbeltstrenger slik at antallet enkeltstrenger var ni eller ti.
Om utviklingen fra femskors barokkgitar til moderne seksstrengs gitar: se mandora.


== Stemming ==


== Repertoar ==
Giovanni Paolo Foscarini  (ca. 1600 –  1650)
Angiol Michele Bartolotti (ca. 1615-1680)
Giovanni Battista Granata (1620 – 1687)
Gaspar Sanz (ca. 1640–1710)
Robert de Visée (ca. 1658 – 1725)
Francisco Guerau (1649 – 1722) Poema harmonico
Francesco Corbetta (1615–1681)
Henri Grenerin  (blomstringstid på midten av 1600-tallet)
Ludovico Roncalli  (1654 – 1713)
Santiago de Murcia (ca. 1673 – 1739)


== Barokkgitarmakere ==


=== Historiske gitarmakere ===
Voboam-familien, Paris, Frankrike.

Nicholas Alexandre Voboam II
René Voboam
Domenico Sellas


=== Moderne gitarmakere ===
Stephen Barber and Sandi Harris
Daniel Larson
John J van Gool
Hendrik Hasenfuss


== Barokkgitarister ==


=== Historiske utøvere ===
David Ryckaert III (Antwerpen 1612-1661)


=== Moderne utøvere ===
Rolf Lislevand
Eduardo Egüez
Paul O'Dette
Hopkinson Smith
Stephen Stubbs


== Eksterne lenker ==
Technique "Baroque guitar for the modern performer – a practical compromise", by Don Rowe and Richard d’A Jensen.
The Baroque Guitar Printed Music from 1606-1737 by Dr. Gary R. Boye
Francois Campion – Pieces for Baroque guitar in alternate tunings
Baroqueguitar.net
INSTRUCTIONS FOR THE BAROQUE GUITAR by the The Lute Society, UK.
Musical Instruments in Vermeer's Paintings: The  Guitar, by Adelheid Rech
The Guitar, Heilbrunn Timeline of Art History, The Metropolitan Museum of Art


== Fotnoter ==
Mingshui

Mingshui (kinesisk: 明水县; pinyin: Míngshuǐ Xiàn) er et fylke i den kinesiske provinsen Heilongjiang i Folkerepublikken Kina. Det tilhører byprefekturet Suihua.
Folketallet var på 336 649 innbyggere i 1999.


== Samferdsel ==
Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.
Kinas riksvei 203 går fra Mingshui til Shenyang i Liaoning.


== Referanser ==
Suileng

Suileng (kinesisk: 绥棱县; pinyin: Suíléng Xiàn) er et fylke i den kinesiske provinsen Heilongjiang i Folkerepublikken Kina. Det tilhører byprefekturet Suihua.
Folketallet var på 315 306 innbyggere i 1999.


== Referanser ==


== Eksterne lenker ==
Lokalregjeringens offisielle hjemmesider
Alexander Larsen

Alexander Larsen (født 6. juni 1986) er en norsk fotballspiller som spiller for Strindheim TF 3. Han var Skeid-spiller i 2009, men var leid ut til Notodden siste halvdel av sesongen. Larsen kan bekle spiss- og vingplass.
Larsen kommer opprinnelig fra Strindheim. Han var høsten 2008 på utlån fra Strindheim til Adecco-klubben Notodden, og spilte tre kamper der.
Larsen har tidligere vært i søkelyset til Tippeliga-klubbene Molde og Tromsø og prøvespilt for dem begge, uten at det har endt med kontrakt.
Han trappet ned i 2013 og signerte pånytt for Strindheim, men denne gangen med spill i 6.divisjon.


== Referanser ==


== Eksterne lenker ==
(en) Alexander Larsen – Transfermarkt 
Profil på skeid.no
RSI

RSI (engelsk: Relative Strength Index) er en indikator innen teknisk aksjeanalyse. 
Den relative styrkeindeksen (RSI) – utviklet av J. Welles Wilder og introdusert i hans bok fra 1978: "New Concepts in Technical Trading Systems" – er en anvendelig og populær momentum oscillator. RSI viser styrken av en aksjes opp- og nedganger og omvandler denne informasjonen til et tall mellom 0 og 100, med høy- og lavnivåmarkører på hhv. 70 og 30. 
Tradisjonelt sett er RSI'er som går over 70 regnet å være i overkjøpt territorium, mens en RSI under 30 er regnet å være i oversolgt terriotorium. Verdier mellom dette regnes som nøytrale, med markør rundt 50, som betyr ingen tegn på noen trend. Hvis RSI'en ligger under 50, indikerer det at aksjen taper mer enn den tjener, og motsatt; ligger RSI'en over 50 betyr det at aksjen tjener mer enn den taper.
Den har bare en parameter: antallet tidsperioder som skal anvendes ved utregningen. Vanligst er 14 tidsperioder.
Beregning: RSI = (100 - (100 / (1 + RS))
Bardh Shala

Bardh Shala (født 9. januar 1991) er en norsk fotballspiller. Han er oppvokst i Hallingdal og startet ikke sin aktive fotballkarriere før han flyttet til Hauketo i Oslo. Han gikk som tenåring til Vålerenga og foran 2009-sesongen videre til Skeid. Shala scoret to mål i sin debut for Skeid i 3-0-seieren borte mot Notodden 5. april 2009. Høsten 2011 undertegnet han en treårskontrakt med Strømsgodset gjeldende fra 1. januar 2012. Deler av 2012-sesongen var han utlånt til Notodden. Han spilte 2015-sesongen for 4.divisjonsklubben Rilindja IL, men denne var til dels preget av skader hos spisstalentet. Shala signerte for klubben på Haugerud sommeren 2014 etter å ha vært to og et halvt år hos Strømsgodset. Våren 2016 signerte han for Grorud IL som spiller i 2.divisjon(PostNord-ligaen). 


== Referanser ==


== Eksterne lenker ==
(en) Bardh Shala – Transfermarkt
Dictionnaires Le Robert

Dictionnaires Le Robert er et fransk forlag, grunnlagt i 1951 av Paul Robert, som spesialiserer seg på å gi ut ordbøker for det franske språk. Den mest kjente ordboken deres er Le Petit Robert, som er en forkortet ettbindsugave av Dictionnaire alphabétique et analogique de la langue française, på ni bind (den såkalte Le Grand Robert). I tillegg gir forlaget ut flere tospråklige ordbøker (til-fra fransk), blant dem en engelsk-fransk ordbok Le Robert & Collins som gis ut sammen med det amerikanske forlaget HarperCollins. 
I 1967, da den første utgaven av Le Petit Robert ble gitt ut, skrev Le Nouvel Observateur: «Enfin un dictionnaire de gauche!» (Endelig en ordbok for venstesiden!)
Noen av Dictionnaires Le Roberts ordbøker:

Le Nouveau Petit Robert de la langue française
Le Nouveau Petit Robert de la langue française (CD-ROM)
Le Robert encyclopédique des noms propres (egennavnsleksikon)
Le Robert de poche (Robert lommeordbok)
Le Robert pour tous (Robert for alle)
Le Dictionnaire historique de la langue française (historisk, fransk ordbok)
Le Dictionnaire culturel en langue française (kulturell, fransk ordbok)
Le Grand Robert de la langue française (Den store Robert over det franske språket)


== Referanser ==


== Eksterne lenker ==
Hjemmesiden til Dictionnaires Le Robert
Liste over flytende hvalkokerier

Et flytende hvalkokeri er fabrikkskip som mottar fangst fra hvalbåter for prosessering til hvalolje. På begynnelsen av 1900-tallet lå vanligvis hvalkokeriene ankret opp i en egnet havn, og flensingen foregikk langs skutesiden. Etter hvert som fangstfeltene ble utvidet og teknologien utviklet, ble mesteparten av hvalfangsten pelagisk.
Den største fangsten foregikk i Sørishavet, men det ble også drevet hvalfangst andre steder som langs kysten av Afrika og Sør-Amerika og Australia samt i arktiske strøk. En pelagisk hvalfangstekspedisjon besto vanligvis av et flytende hvalkokeri og opptil 10 hvalbåter.


== Liste over flytende hvalkokerier ==


== Fotnoter ==


== Kilder ==
Ian B. Hart (2006). Whaling in the Falkland Island Dependencies 1904–1931. A history of shore and bay-based whaling in the Antarctic (engelsk). Pequena. ISBN 0955292409. 
Robert K. Headland (2009). A chronology of Antarctic exploration (engelsk). London: Quaritch. ISBN 978-0-9550852-8-4. 
Joh. N. Tønnessen (1967–69). Den moderne hvalfangsts historie. Sandefjord: Norges Hvalfangstforbund. 
Lardex.net
Sjøhistorie.no
Norsk Skipsfartshistorisk Selskap
Uboat.net
Miramar Ship Index


== Eksterne lenker ==
(en) Whaling factory ships – kategori av bilder, video eller lyd på Commons
Fundamental aksjeanalyse

Fundamental analyse (FA) kalles aksjeanalyse som ut ifra et selskaps rapporterte avkastning, omsetning, kontantstrøm med mer forsøker prognostisere dets framtidige utvikling.
Fundamental analyse speiler ikke aksjemarkedets forventninger på aksjekursene, men utgår fra selskapets økonomiske prestasjon. Fundamental analyse anses derfor å gi en bedre veiledning på lengre plasseringshorisonter.


== Nøkkeltall ==
En rekke nøkkeltall anvendes i fundamental analyse, for eksempel

P/E-tall
P/S-tall


== Se også ==
Teknisk aksjeanalyse
Nøkkeltall

Nøkkeltall anvendes innen økonomi for å sammenligne selskaper eller organisasjoner og deres virksomhet. 
Eksempel på nøkkeltall:

P/E
Soliditet
Re (rentabilitet på egenkapital)
Rt (rentabilitet på totalkapital)
Rsyss (rentabilitet på sysselsatt kapital)
Kapitalomsetningshastighet
Gjeldsgrad
DriftsmarginNøkkeltall kan også være ikke-økonomiske effektivitetsindikatorer eksempelvis arbeidstid/produkt, fornøyd kunde-indeks eller nyttegrad av maskiner.


== Se også ==
Nøkkeltall (ytelse)
Burotpraktvikler

Burotpraktvikler (Phtheochroa inopiana) er en sommerfugl som tilhører familien viklere (Tortricidae).


== Utseende ==
En middelsstor (vingespenn 17-22 millimeter), brunlig vikler. Forvingene er forholdsvis smale og brunlige, ganske variable i fargen. Hannen er vanligvis mer kontrastrikt farget enn hunnen.


== Levevis ==
Larvene lever i spinn på røttene av blant andre loppeurt, markmalurt og hjortetrøst. Næringsplanten i Norge er ikke kjent, men den synes å være knyttet til burot. De finnes helst på litt fuktige steder og i veikanter. De voksne sommerfuglene flyr i juni-august.


== Utbredelse ==
Den er utbredt i Europa, unntatt lengst i nord, og også i det nordlige Asia og Nord-Amerika. I Norge er arten vanlig på Sørlandet og Østlandet, mot vest til Vest-Agder.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Phtheochroa inopiana på UK moths: [2]
Norske sommerfugler, burotpraktvikler [3]
Fauna Europaea Web Service, utbredelsesdatabase for europeiske dyr: [4]


== Eksterne lenker ==
(en) burotpraktvikler i Global Biodiversity Information Facility 
(no) burotpraktvikler hos Artsdatabanken 
(sv) burotpraktvikler hos Dyntaxa 
(en) burotpraktvikler hos Fauna Europaea 
(en) burotpraktvikler hos NCBI 
(en) Kategori:Phtheochroa inopiana – bilder, video eller lyd på Wikimedia Commons 
Phtheochroa inopiana – detaljert informasjon på Wikispecies
Harland and Wolff

Harland and Wolff Heavy Industries er et skipsverft beliggende i Belfast i  Nord-Irland. Verftet ble etablert av kjøpmennene Edward James Harland og tyskfødte Gustav Wilhelm Wolff i 1861. Verftet kom til å ekspandere kraftig, og var verdens største på begynnelsen av 1900-tallet. 
Omkring 1900 var Harland and Wolff arbeidsplass for titusentalls mennesker. Da Harland, den største aksjeeieren, døde i 1894, ble foretaket tatt over av industrimannen William James Pirrie, som styrte frem til sin død i 1924. Det var i hans periode de tre fartøyene i White Star Lines Olympic-klassen ble bygget, deriblant RMS «Titanic».
Harland and Wolff ble i 1989 solgt av den britiske stat til verftets ledelse og ansatte i samarbeid med Fred. Olsen Energy.


== Eksterne lenker ==
Offisielt nettsted 
(en) Harland and Wolff – kategori av bilder, video eller lyd på Commons
Hvit praktvikler

Hvit praktvikler (Phtheochroa sodaliana) er en sommerfugl som tilhører familien viklere (Tortricidae).


== Utseende ==
En middelsstor vikler (vingespenn 13-17 millimeter). Forvingen er avrundet og hvit med et mørkbrunt tverrbånd og mørkbrun spiss. Bakvingen er lysbrun med fine, rødbrune tverrstriper.


== Levevis ==
Larvene utvikler seg i bærene til geitved. De spinner gjerne sammen flere bær. De voksne sommerfuglene flyr i juni-juli.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Phtheochroa sodaliana på UK moths: [2]


== Eksterne lenker ==
(en) hvit praktvikler i Global Biodiversity Information Facility 
(no) hvit praktvikler hos Artsdatabanken 
(sv) hvit praktvikler hos Dyntaxa 
(en) hvit praktvikler hos Fauna Europaea 
(en) hvit praktvikler hos NCBI 
(en) Kategori:Phtheochroa sodaliana – bilder, video eller lyd på Wikimedia Commons